《八月二十日与馆中同舍游西湖作》
宋代·葛立方

不障庾公尘，那有刘舆腻。
堂堂七丈夫，草木一臭味。
跻攀亦云足，赏适兴犹未。
却呼三翼舟，击汰舞绡翠。
苇蒲纷已扫，奁鉴莹新剂。
持此寿诸公，空缸一沉醉。

作者简介：葛立方(？～1164), 南宋诗论家、词人。字常之，自号懒真子。丹阳(今属江苏）人，后定居湖州吴兴（今浙江湖州）。